Document ID: 32005D0414

KOMISSION PÄÄTÖS,
tehty 30 päivänä toukokuuta 2005,
kalojen virusperäisen verenvuotoseptikemian (VHS) ja tarttuvan verta muodostavan kudoksen kuolion (IHN) osalta hyväksytyn vyöhykkeen aseman ja ei-hyväksytyillä vyöhykkeillä sijaitsevan näiden tautien osalta hyväksytyn tilan aseman saamista varten toteutettavien ohjelmien kelpuuttamisesta tehdyn päätöksen 2003/634/EY liitteen I muuttamisesta
(tiedoksiannettu numerolla K(2005) 1563)
(ETA:n kannalta merkityksellinen teksti)
(2005/414/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1) ja erityisesti sen 10 artiklan 2 kohdan
sekä katsoo että:
(1)
Komission päätöksessä 2003/634/EY (2) hyväksytään ja luetellaan eri jäsenvaltioiden esittämät ohjelmat. Ohjelmien avulla jäsenvaltio voi käynnistää menettelyn, jolla vyöhyke voi saada hyväksytyn vyöhykkeen aseman tai ei-hyväksytyllä vyöhykkeellä sijaitseva tila voi saada ei-hyväksytyllä vyöhykkeellä sijaitsevan hyväksytyn tilan aseman yhden tai useamman kalataudin osalta, jotka ovat virusperäinen verenvuotoseptikemia (VHS) ja tarttuva verta muodostavan kudoksen kuolio (IHN).
(2)
Italia haki 23 päivänä syyskuuta 2004 päivätyllä kirjeellä hyväksyntää ohjelmalle, jota on tarkoitus soveltaa vyöhykkeellä ”Zona valle di Tosi”. Esitetty hakemus on todettu direktiivin 91/67/ETY 10 artiklan mukaiseksi, ja ohjelma olisi sen vuoksi hyväksyttävä.
(3)
Päätöstä 2003/634/EY olisi sen vuoksi muutettava vastaavasti.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään seuraava teksti päätöksen 2003/634/EY liitteessä I olevan 3.5 kohdan jälkeen:
”3.6 ITALIAN 23 PÄIVÄNÄ SYYSKUUTA 2004 ESITTÄMÄ OHJELMA TOSCANAN ALUEELLA; OHJELMAAN KUULUU
Zona Valle di Tosi
-
Vicano di S. Ellero -joen valuma-alue lähteeltä lähellä Raggiolin kylää Il Gretossa olevalle padolle”.
2 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä toukokuuta 2005.

Labels: 18
6